- Hindi News
- National
- दंगल फिल्म में आमिर खान को कुश्ती सिखाने वाले कृपाशंकर राज अब एमपी के पहलवानों को देंगेे पटकनी दे
दंगल फिल्म में आमिर खान को कुश्ती सिखाने वाले कृपाशंकर राज अब एमपी के पहलवानों को देंगेे पटकनी देने के टिप्स
कैलाश सांखला. उदयपुर फिल्मदंगल में मिस्टर परफेक्टनेस अामिर खान के साथ महिला खिलाड़ियों को कुश्ती के गुर सिखाने और फिल्म में रेफरी की भूमिका निभाने वाले भारतीय महिला कुश्ती टीम के कोच कृपाशंकर पटेल 4 मार्च को लेकसिटी आएंगे। वे यहां जाने-माने लक्ष्मणसिंह पहलवान की स्मृति में 1981 से हो रहे 27वें राजस्थान-मध्यप्रदेश केसरी कुश्ती दंगल में बतौर मुख्य अतिथि शिरकत करेंगे। आयोजन समिति के हरीश राजौरा ने बताया कि कृपाशंकर पटेल दंगल में भाग लेने वाले राजस्थान मध्यप्रदेश के पहलवानों को पटकनी के टिप्स भी देंगे। उल्लेखनीय है कि कृपाशंकर पटेल से कुश्ती के गुर सीखने वालीं साक्षी मलिक, फोगाट बहनों के साथ दर्जनों खिलाड़ी अंतर्राष्ट्रीय स्तर पर अपनी छाप छोड़ चुके हैं।
300 पुरुष और 30 महिला पहलवान करा चुके पंजीयन
आयोजनसमिति के हरीश राजौरा ने बताया कि दंगल में दमखम दिखाने के लिए अब तक 300 पुरुष और 30 महिला पहलवान पंजीयन करा चुके हैं। प्रतियोगिता में दम दिखाने के इच्छुक पहलवान (राजस्थान-एमपी) 2 मार्च तक ऑनलाइन अपना रजिस्ट्रेशन करा सकते हैं। दंगल का आगाज 3 मार्च को होगा। दंगल में शिरकत करने इंटरनेशनल पहलवान रियान खान, आमीन और अजहरुदीन भी रहे हैं।
{70 किलो से अधिक भार वर्ग में राजस्थान-मध्यप्रदेश केसरी दंगल
{ 60 से 70 किलो में राजस्थान-मध्यप्रदेश कुमार दंगल
{50 से 60 किलो में राजस्थान-मध्यप्रदेश कुमार दंगल
{50 किलो तक में राजस्थान-मध्यप्रदेश बसंत खिताब दंगल
{महिला वर्ग : सिर्फ 50 किलो से अधिक भार वर्ग का महिला सितारा-ए राजस्थान-एमपी दंगल
1980 में मोहनलाल सुखाड़िया ने की थी इसकी शुरुआत
पर्यटनके लिए विश्व विख्यात झीलों की नगरी में कुश्ती के प्रति घटते रुझान को बढ़ाने के लिए 1981 से लगातार लक्ष्मणसिंह पहलवान स्मृति दंगल होता रहा है। 1980 में लक्ष्मणसिंह पहलवान का निधन होने के बाद उनकी स्मृति में तत्कालीन मुख्यमंत्री मोहनलाल सुखाड़िया ने मेवाड़ केसरी कुश्ती दंगल की शुरुआत की। इसके बाद दंगल में भाग लेने राजस्थान के साथ मध्य प्रदेश के पहलवान भी उत्साह के साथ दमखम दिखाने रहे हैं।
भारतीय महिला कुश्ती टीम के कोच कृपाशंकर के साथ जाने-माने पहलवान आएंगे
tgl_Latn sot_Latn hin_Deva hin_Deva hin_Deva hin_Deva hin_Deva bho_Deva bho_Deva bho_Deva bho_Deva bho_Deva hin_Deva hin_Deva bho_Deva